NETFLIXOVA SERIJA
Odbačeni mladoženja.
Buduća mlada slomljena srca.
Propast kraljevskog vjenčanja.
Uzbudljivo? Svakako.
No, je li istina?
Ova se autorica ne libi širiti tračeve i nagađanja, najdraži čitatelju,
ali dezinformacije?
DRUŠTVENE KRONIKE LEDI WHISTLEDOWN
Nikada.
Razloga zbog kojih je gđica Edwina odustala od braka
možda je i više negoli itko može pojmiti.
No ne smijemo zaboraviti da je Njezino Veličanstvo Kraljica
stavila mladu gospođicu u tu jedinstvenu poziciju
i svima omogućila pogled na bijeg iz prvog reda.
Dopustite ovoj autorici da se nada…
Kočiju.
…za dobrobit Njezina Veličanstva,
a također Sharma i Bridgertona,
da će službeno objašnjenje uskoro biti ponuđeno
jer bi plemstvo moglo podleći svojim neukusnim maštarijama.
Gospođice? Kupke su spremne.
Gotova sam.
Danas uzmi sapun od ljiljana.
Smiruje živce.
Gdje je tvoj brat? Već je trebao doći.
Možda još čeka gđicu Edwinu kod oltara.
Danas neće biti ruganja.
Ona to stalno čini.
Nismo li previdjeli korist ove… tragedije?
-Ostaci torte? -Ergo, ruganje.
Brate! Lijepo da si nam se pridružio.
Jeli ste?
Morat ćeš objedovati poslije. Sad je najvažnije
djelovati brzo i umanjiti razmjere štete
zbog nemila događaja…
Neuspjelih svatova?
Sve ovo samo zato što se žena predomislila?
Nažalost, Eloise.
Razlog nije važan. Moramo se suočiti s posljedicama.
Vjerujem da bismo jutros trebali prošetati
zajedno, ujedinjeni kao najuglednija obitelj
kakva i dalje jesmo.
Ugledna?
Na čelu je ugledne obitelji gospodin, zar ne?
Brate.
Želiš li nam nešto reći?
Ili bi možda htio reći samo meni?
Oprostite mi.
Ako šetnju smatraš pametnim potezom, majko,
onda krenimo uskoro.
Doći ću poslije. Moram u kupovinu.
Trebam nove rukavice da naglasim naše jedinstvo i ugled.
Pustite tople ogrtače.
Bit će nesnosno vruće na našem odredištu
u gradu.
Gđice Bridgerton.
Hvatanje u koštac s problemima.
Moja najdraža razbibriga.
Zapamtite, bili su to razlozi
osobne prirode i tiču se samo gđice Edwine i vikonta.
To je sve što ćemo reći.
Dobar dan, lorde Fife.
Za neke od nas.
To je naš plan? Pretvarat ćemo se da se ništa nije dogodilo?
To nije ono što činimo.
Odlučili smo se time pozabaviti privatno.
Skandali ugrožavaju ugled,
ali ne obvezuju nas na objašnjenja.
Uostalom, plemstvo brzo zaboravlja.
Uz malo sreće, sljedeći tjedan pažnju će im zaokupiti važnija priča.
Možda vam ipak ove sezone pronađemo supruga, gđice Edwina.
Vaša je mašta zavidna.
Važniju priču ne mogu zamisliti.
Ne gledaj ih.
Gđice Patridge. Doista ugodno poslijepodne.
Zaista jest, milorde.
Dušo, zakasnit ćemo Goringovima. Požuri se.
Nisam vas očekivala
u javnosti tako brzo, ledi Bridgerton.
Ledi Featherington, ta nismo u koroti.
Iskusila sam bol koju prekid zaruka nosi.
Bilo nam je neizmjerno teško
nakon prekida g. Bridgertona i gđice Thompson,
ali izvukli smo se.
Gđica Thompson je ledi Crane,
Philippa je gđa Finch, a Prudence je zaručena.
Da. Zanimljivo kako sve na kraju ispadne dobro.
Doista je tako. Želim vam sreću u svemu, ledi Bridgerton.
Iskreno nam je žao, ledi Bridgerton.
Hajde, Penelope. Ne želimo ih zamarati.
Prekrasna kočija, Vaše Veličanstvo.
Ovo zlato zahtijeva snažne konje.
Zašto ste posjetili tiskaru
usred bratova takozvanog vjenčanja?
Znam tko ste.
Ledi Whistledown.
Vaše Veličanstvo…
Poričite i kazna će biti stroža.
Doista ste pametni.
Prošle sam sezone htjela da otkrijete
identitet spisateljice, a vi, kakva li iznenađenja,
niste pronašli nijednog sumnjivca.
Nisam dorasla manipulaciji vama.
Nije li čudno da vas rijetko spominje u biltenu?
A čujem i da vi prezirete visoko društvo,
baš kao i autorica.
Shvaćate li da biste svoju moć mogli koristiti
za više ciljeve, a ne izrugivanje i širenje tračeva?
Ledi Whistledown mogla bi biti strateška saveznica krune,
da to želi.
Rado bih vam pomogla, ali uvjeravam vas, takvu moć nemam.
Dakle,
odabirete biti moja suparnica?
Shvaćate li što će se dogoditi kad otkrijem vašu tajnu, dijete?
Ljudi će htjeti osvetu.
Problemi koji sad tište vašu obitelj
samo će postati veći.
Možda mogu riješiti taj problem.
Dajem vam tri dana
da razmislite o mom prijedlogu i urazumite se.
Ne učinite li to,
iskoristit ću sva sredstva da vas satrem poput guje kakva jeste.
Možda vam je život važniji od ponosa.
Ledi Cowper.
Ledi Eaton.
Lorde Hall.
Lorde Cho.
Nakon prošlogodišnjeg skandala s praljom
lord Cho ignorira mene?
Barem znamo što nas čeka.
Nećemo se zavući u mišju rupu.
Gubimo sve ako pobjegnemo.
Želim pobjeći iz ove prostorije.
Svakim ćemo danom
uživati sve manju naklonost plemstva ne učinimo li nešto.
Treba im ponuditi drugačije objašnjenje prekida.
Priču koje se držimo ne možemo mijenjati.
Ako ne spominjemo razloge,
možemo li barem glumiti da nas ne pogađaju?
Bal.
Da. Priredimo ga zajedno i dokažimo istinitost priče.
Bila je to zajednička odluka svih sudionika
i nema skandala niti zamjeranja između naših obitelji.
Bal pruža priliku Edwini da pronađe novog udvarača.
Još jedan bal?
Dajmo plemstvu priliku da pobliže promotri brodolom.
Bal možda i pomogne.
Naposljetku, vikont i moja sestra uspješno su
dosad skrivali prave osjećaje u javnosti.
Neće im biti problem da ustraju.
Edwina…
Newtone.
Ispričavam se. Newtone, van.
Doista sam bila toliko slijepa?
Uvijek su bili tako očiti?
Želimo li uspjeti…
Vama dvoma predlažem
da se držite suprotnih krajeva prostorije.
Ledi Danbury!
Još nam samo treba da netko primijeti neki nepriličan…
Oprostite, ledi Danbury, ali ne znam što želite reći.
Želi reći, Anthony,
da zasad samo prisutni u ovoj sobi
znaju pravu istinu.
I mi želimo da tako i ostane.
A i vi biste trebali.
Susretnu li vam se pogledi, pa čak i na trenutak,
naš će plan propasti.
Slažemo li se svi?
Naravno.
U potpunosti, ledi Danbury.
Anthony.
-Hoće li ti plan predstavljati problem? -Majko…
Znaš što se dogodilo kad si se prošli put našao
u blizini gđice Sharme.
Ne bi nas zadesila nevolja…
Ne moraš se brinuti. Učinit ću što tražite.
A potom?
Ovaj je plan…
samo privremeno rješenje.
Uspijemo li, prestat će šuškanja.
Ali ti svejedno ostaješ bez mlade.
Ili si možda promijenio planove?
Valjda shvaćaš da će naša obitelj opstati
bez obzira na moj brak. Loza neće umrijeti sa mnom.
Neće, ali…
Računaš da će te braća izvući?
Želiš da priznam pogrešku? To želiš?
Da nisam trebao zaprositi gđicu Edwinu?
Da nisam trebao inzistirati? Znam to.
Znam da sam podbacio gore
negoli ćete ti i otac ikada znati.
Plan će uspjeti.
Vjerujem da ćete se ti i ledi Danbury pobrinuti za to.
Sve si ih sačuvala?
Imaš sva tiskana izdanja.
Dvostruko više. Po dvije kopije svakog izdanja.
-Eloise, zašto… -Kraljica optužuje mene.
-Tvrdi da sam ledi Whistledown. -Šališ se?
Daje mi tri dana da priznam. Prijeti mojoj obitelji, Pen.
Moram ih se riješiti. Sazna li kraljica za njih,
izgledat ću još sumnjivije.
Ali ti si nevina. El, ona strašno griješi.
Moramo vidjeti Veličanstvo.
Zamoliti je da bude razumna.
Jer Veličanstvo uvijek slijedi razum.
Ali zašto sumnja na tebe?
Da, izravna si, tvrdoglava i…
Njezin me lakaj vidio s Theom.
Znam. Trebala sam te poslušati.
Bila sam sebična i sad sam možda ugrozila Thea.
Sigurno misli da je upleten.
Ali nije, a nisi ni ti. Ovo je ludost.
-Moram ga upozoriti. -Ne, nikako.
Drži se podalje od Thea i tiskare.
Pričekaj da Whistledown objavi sljedeće izdanje.
Njime ćeš, posluži li nas sreća, moći dokazati nevinost.
MODISTICA
Moram razgovarati s gospođom.
-Niste smjeli doći. -Hitno je. Molim vas.
Sad je i Njezino Veličanstvo upleteno?
Oduvijek i jest.
Whistledown je ugrožava već duže vrijeme.
Dovela sam u pitanje ukus i prosudbu Njezina Veličanstva.
To nije bio dio našeg dogovora.
Naši su poduhvati profitirali zbog njega.
Znali ste da nije lišen rizika.
Da, ali nije uključivao englesku kraljicu.
Načuli ste nešto u butiku?
Da primirimo Veličanstvo i damo joj što želi.
Divljenje, naklonost, pohvale.
Niste mogli ništa smisliti sami?
Ne znam što mi je činiti.
Moja je najbolja prijateljica u nevolji zbog mene i…
Ne znam što ću.
Priznajte krivnju.
Spasite gđicu Eloise.
No, važno je da vam Veličanstvo povjeruje.
Vjerojatno ne bi.
Zaključila bi da samo pokušavam pomoći prijateljici.
Ako bi me uopće primila.
Prekrasni su.
Vaši dizajni.
Planirala sam ih poslati
slavnoj francuskoj krojačkoj kući.
Podići poslovanje na višu razinu.
No, izgleda da sad pomažem najvećoj londonskoj širiteljici tračeva.
Neću dopustiti da ukaljaju vaše ime.
Kunem vam se.
Moram ići.
Oprostite na smetnji.
Prava dama nikad ne bi
svjesno odjenula nešto što je nagrđuje, gđice Penelope.
Napišete li nešto o gđici Eloise
što ona nikad ne bi napisala…
Pa,
ne moram vam reći što bi kraljica pomislila.
Ne mogu to učiniti.
Neću uništiti prijateljicu.
Naravno da ne.
Laku noć.
Brate. Nisam znao da ćeš navratiti.
Nisam ni ja.
Kraljevska škola pruža
obrazovanje kakvo nisam zamišljao.
Ili sam ga upravo ovakvim zamišljao.
Želiš li piće?
Možemo li se maknuti od buke?
Ovo je zabava, brate.
Nazovimo je tako.
Ovo činiš svaku večer?
Došao si me prekoriti?
Znam da si tek drugorođeni sin, brate,
ali to te ne oslobađa obiteljske dužnosti.
Znači da ćeš je naslijediti.
Ima li ovo veze s pravom istinom o Sharmama?
O starijoj sestri?
Majka nije jedina koja vidi kako je gledaš.
Koliko se dugo planiraš samokažnjavati
i prepuštati se samosažaljenju?
Nije važno. Uživaj u večeri.
Ne, slušaj, možda ti sve djeluje turobno, brate,
ali jedno sam naučio iz studija slikarstva:
Sve ovisi o… perspektivi.
Pogledam svoja djela
i ako mi se ne sviđa što vidim,
promijenim paletu boja,
ne odbacujem cijelu ideju.
Primijeni to na vlastiti život.
Opet si pio čaj?
Barem se obrij.
Ledi Danbury.
Ledi Mary. Gđice Sharma.
Gđice Edwina, ja…
Baš ste pažljivi, lorde Bridgertone.
Zapamtite, prije negoli pošaljemo pozivnice,
mora izgledati kao da uživamo zajedno.
Hoćemo li?
Nemojte se obeshrabriti.
Ako smo mi nastavili dalje, mogu i oni.
Oprostite mi, ledi Mary.
Nisam se službeno ispričao.
To nije iznenađenje.
Muškarcima uvijek treba vremena da shvate svoju odgovornost.
Itekakva privilegija, zar ne?
Zaslužujem prijekor.
Zanemario bih dužnost
kad vam ne bih rekao da nisam htio
unijeti razdor u vašu obitelj.
Iskreno, ne mogu kriviti samo vas, lorde Bridgertone.
Predugo sam bila odsutna.
Nakon muževe smrti,
Kate je preuzela brigu za moju obitelj, moju zadaću.
Previše je žrtvovala za nas.
Ledi Hood. Divno vas je vidjeti danas.
I vas, ledi Mary.
I to s lordom Bridgertonom.
Da.
G. Mondrichu.
Featheringtone.
Dajte mi brendi.
Nisam očekivao ovakvu dobrodošlicu.
Kakvu, milorde?
Nadao sam se da će me vlasnik
zabaviti svojim mnogobrojnim pričama.
Iz boksačkih dana?
Iskreno, nikad nisam uživao u tom sportu.
Boks nije za sve.
Zahtijeva jak želudac i još jaču čeljust.
Zanimljiva tvrdnja.
Moj rođak nije imao nijedno, ali lord Featherington,
pokoj mu duši, bio je vaš veliki obožavatelj.
Počašćen sam, iako tog nisam bio svjestan.
Zasigurno ste se susreli. Pohodio je mnoge mečeve.
Vjerojatno sam bio zaokupljen borbom.
Opasno je kad vam nešto odvuče pažnju u ringu.
Naravno. Opasnost vaše profesije.
No, moj je rođak vodio detaljnu evidenciju dugova
i oklada.
Naišao sam na poveći iznos.
Ne planiram se braniti od neosnovanih optužbi, milorde.
Niti to tražim od vas.
Uspjeli ste svojim trudom
i nije važno kako ste to postigli. Poštujem to.
Nemojmo si postavljati dodatna pitanja.
Neosnovane optužbe nisu dobre za naše poslovne poduhvate.
A čini mi se
da je vama svaka pomoć dobrodošla.
Glavni tiskar je otišao.
Dođite sutra.
Ne trebam tiskarske usluge.
Jeste li ludi?
Niste nimalo sretni što me vidite?
Tražili su me ljudi iz palače.
Umalo sam ostao bez posla.
Bojim se da sam ja kriva za to.
Kraljica je saznala da vas posjećujem
i sad vjeruje da sam ja ledi Whistledown.
Suludo, zar ne?
Suluda je činjenica
da dolazak smatrate pametnim potezom.
Došli ste po knjige?
Molim?
Ne. Došla sam provjeriti jeste li dobro.
Uskladiti naše priče.
Naše priče?
Ovo me uopće ne iznenađuje.
Što vam to znači?
Vi ste dama
koja nikad nije iskusila prave nedaće.
Uživate zaštitu obitelji
i društva, ali ja…
ne.
Zabavili ste se s probisvjetom.
Vratite se u Mayfair prije negoli nastradam zbog vas.
Izgleda da su gđa Cowper i gđa Goring
povjerovale da je odustajanje od vjenčanja
bila zajednička odluka.
To je dobro.
Pa…
Izgleda da odlično lažem.
Još nešto čemu ste me ti i vikont podučili.
Edwina,
što mi je činiti da mi oprostiš?
Trebam li se ispričavati do kraja života, hoću.
Tvoja mi je sreća bila najvažnija
i vjeruj mi da sad
snosim posljedice jer sam je uništila.
Sjećam se očevih knjiga koje si mi čitala.
Priče o pravoj ljubavi, sretnim svršecima unatoč svemu.
Jesi li ikad vjerovala u njih?
Ili je sve što si mi rekla bila laž?
Naravno da vjerujem u pravu ljubav.
I sretne svršetke. Kako i ne bih?
Svjedočila si sreći oca i majke.
Čak je i to završilo tragično.
Sretni svršeci ne postoje, Kate.
Ne u stvarnom životu.
Gđice Sharma.
Htio sam vas vidjeti nasamo.
-Da porazgovaramo. -Nemamo o čemu, milorde.
-Poljubili smo se. -Nismo.
Ništa se nije dogodilo.
Kako i bi?
Bili ste sestrin odabranik. Nismo se mogli poljubiti.
Ozbiljni ste?
Učinili smo nešto grozno.
Trebali bismo osjećati sram.
Ledi Danbury. Ledi Bridgerton.
Kakvo iznenađenje.
Svjesni ste da moja obitelj ima izložbenu prostoriju,
ledi Cowper?
Ondje, zar ne?
Piše „Danbury”
na nadvratniku.
Divno vas je vidjeti obje.
No, očekivala sam da ćete trebati predah
nakon prošlotjednih napora.
Upravo suprotno. Ovaj ću tjedan prirediti bal.
Niste primili pozivnicu?
Zaboga. Provjerit ću imamo li još mjesta.
Kuća će zasigurno biti puna.
Doista ste svestran.
Kad se nađete u divljoj zemlji, ponekad ste prisiljeni na divljaštvo.
Da nisam otišao u lov,
ne bih otkrio rudnike.
-Dama koju tražim. -Coline.
Rođače Jack.
Baš sam govorio lordu
da mi je zanimanje za rudnike pobudila
prekrasna ogrlica koju si nosila na vjenčanju.
A da?
Uvjerljivi ste, Bridgertone.
Dopustite da razmislim.
Željno iščekujem odgovor.
Zadivili ste plemstvo podvizima. Želim sudjelovati.
Hoćeš li me ispratiti?
Nisam znala da te zanima ulaganje.
Nisam ni ja, ali promijenio sam mišljenje.
Svota je visoka, ali u velikoj sam napasti.
Prilika je to da se proslavim poput tvog rođaka.
A kad stigne zarada, naše će obitelji profitirati
i to je veoma primamljivo.
Cijeniš moju obitelj?
Nemam se naviku družiti s ljudima koje ne poštujem.
Nisam tako gledala na to.
Razumijem.
Naš se odnos godinama oblikovao tako prirodno
i možda ga shvaćam olako.
Uvijek si bila tako
pouzdana i odana, Pen.
Sumnjam da zaslužujem takve pohvale za odanost.
Muči li te nešto?
Nipošto.
Umalo zaboravih.
Mogu li se opet pouzdati u tebe?
Dok ne sklopim dogovor s tvojim rođakom,
ne želim da Anthony išta sazna.
Možeš li to zadržati za sebe? Ne spominjati išta Eloise?
Znam da među vama nema tajni, ali…
G. Bridgertone.
Nisam znala da imamo posjetitelja.
Gđica Penelope me prati do vrata, a ja je gnjavim
tričarijama koje bi me bilo sram povjeriti ikom drugom.
Moram li vas podsjećati na poželjne i nepoželjne
ulagače u naš posao?
Volim kad to zovete „našim poslom”.
Pokušao sam odgovoriti g. Bridgertona, ali veoma je uporan.
Ni obiteljsku situaciju ne vidi kao prepreku.
Jer ga upravo ona nagoni na to.
S razlogom želi sklopiti dogovor
prije negoli svi u potpunosti okrenu leđa njegovoj obitelji.
Novi računi, gđo Varley?
Pozivnice, milorde.
I to nemali broj.
To me uopće ne čudi.
Pozivnice su spremne za slanje.
Izvrsno, gđo Wilson.
Dragog Augieja još muči kašalj
pa vojvotkinja neće moći doći.
Ali upravo je zato važno
da svi prigrlimo temu sklada…
i zajedno se potrudimo zadiviti goste.
Podrška plemstva možda nagna kraljicu
da zaboravi vjenčanje.
-Strašno je zagušljivo. -Eloise, dušo?
Nije ti dobro?
Ne brini se, majko, doći ću na bal.
Svi ćemo zajedno sudjelovati u farsi.
Radim ovo za sve nas.
Možda još stigneš promijeniti temu bala.
Zar danas doista nema novih kronika?
Dobar dan, Bridgertoni.
-Priznat ću. -Molim?
Poznajem Whistledown kao svoj džep.
Naći ću tiskaru, krivotvoriti bilten
i dati Veličanstvu ono što želi. Saveznicu.
Uz pomoć onoga g. Sharpea?
O tom momku više ne želim razgovarati.
Činim to za svoju obitelj, Pen.
Kraljica će nam opet biti saveznica.
Ostatak će plemstva zaboraviti skandal koji smo izazvali.
Eloise, ne donosi ishitrene odluke.
Ponestaje mi vremena.
Ako moram, reći ću da sam Whistledown.
To je kratkoročno rješenje i neodrživa laž.
Što će se dogoditi…
Što kad prava Whistledown objavi novo izdanje?
Više me nije briga što ona hoće
ili neće učiniti. Prekrižila sam je.
Pen, donijela sam odluku.
Barem ću imati malo vremena da pronađem pravu autoricu.
Platit će za svoje zločine.
Želim ti zahvaliti.
Uvijek si bila odana prijateljica,
bez obzira na okolnosti.
DOBRO DOŠLI NA BAL 25. SRPNJA 1814.
Zašto nas izdaja toliko uzbuđuje?
Plemstvo je iskusilo tu jedinstvenu mahnitost
zbog neostvarena obećanja savršena vjenčanja.
No ova autorica iz pouzdanih izvora zna
da vikontove propale zaruke
nisu jedina izdaja
s kojom se naši dragi Bridgertoni moraju nositi.
Dakle,
ovo je neočekivano.
Doduše, još je rano.
Da nastavimo svirati, miledi?
Nema potrebe.
Idem u atelje ako me ne trebate.
Cjelovečernji jad me ne zanima.
-Čekaj. -Sve znam.
Ostat ćeš na plesu.
Bit će plesa.
Nova perspektiva.
S kim ćemo plesati?
Anthony.
Hyacinth!
Da, brate?
Siđi i zapleši sa mnom.
Ako smije ona, smijem i ja.
Hajde.
Pokažite udovici ima li koristi od plesne poduke
koju ste prošli, g. Bridgertone.
Vještiji je od mene.
Nešto živahno. Možda ladanjski ples?
Vjerujem da je sklad tema večeri, majko.
Može kadrila?
Možda bismo trebali objedovati.
Da.
S obzirom na uobičajenu lakovjernost plemstva,
moram priznati da me čudi
što nam nisu povjerovali, ledi Danbury.
Što se dogodilo?
…dostavljeno, gospođo.
Pitajmo njih.
Gđo Wilson?
Nešto nije u redu?
Upravo je dostavljeno, gospođo.
Je li to ledi Whistledown?
Novo izdanje, majko?
Doista jest.
Sad ćemo saznati zašto nikog nema.
Da svedemo život
na ukupan zbir naših odluka,
onda je odluka gđica Eloise Bridgerton doista opasna,
ako ne i pogubna.
Jer navodno je viđena
bez pratnje, u nedoličnu društvu.
Onom političkih radikala.
Izgledate sretno.
Čini se da će naši susjedi još neko vrijeme biti nepodobni.
Colin Bridgerton. Slobodno sklopite dogovor.
Moguće da je mlada gospođica
dobro promislila prije negoli je donijela odluke.
Ili su
možda donesene ishitreno.
Kako god bilo, važno je zapamtiti jedno:
Kako siješ,
tako ćeš i žeti.
Idemo li kući, sestrice?
Kao da ti je stalo do mojih želja.
Edwina, okrutno je…
Da se nisi usudila mene nazivati okrutnom.
Možda ne znam tko sam zaista,
ali barem znam da sam dobrodušnija od tebe.
Što radite ovdje?
Oprostite.
-Ostanite. -Vi ste došli prvi.
Baš odlazim.
Kuća je vaša.
Nije važno.
Možda bi trebalo biti.
-Morate li? -Vi inzistirate.
-Ovo je kompromis? -Laku noć, milorde.
Složite se ponekad.
Ovakvi ste od našeg prvog susreta u šumi.
Tvrdoglava, nepopustljiva,
potpuno nerazborita.
Jasno mi je
zašto je to problem čovjeku poput vas.
Naviklom da ga svi slušaju. Da izdaje naredbe…
-Ne naređujem vam. -I očekujete da vas slušam.
-Neću. -Trebali biste.
Neću slušati vas niti ikog s kim se ne slažem!
Činjenica da vam treba toliko da se pomirite s tim i prihvatite…
-Znate zašto? -Ni sami ne znate zašto.
-Znam. -Opet vi.
Zadivite me samospoznajom.
Jer ne znam nikog poput vas.
Izluđuje me
do koje mi mjere zaokupljate dušu.
Moja je obitelj na rubu propasti.
Gotovo sam siguran
da me braća i sestre potajno preziru.
Majka također. Iako sam cijeli život podredio njima.
I unatoč tomu,
sve o čemu razmišljam,
jedini razlog za život koji nalazim…
ste vi.
Mislite da želim da je tako?
Vječna borba s porivom da stalno budem u vašoj blizini.
Da pobjegnem s vama.
Da se prepustim krajnje nečistim,
zabranjenim željama,
koliko se god
trudio podsjećati samoga sebe
da sam gospodin, a vi dama.
A taj miris.
Kao da mi se utisnuo u um
one noći, tijekom bala u konzervatoriju.
Ljiljani.
-Morate prestati. -Ja?
Nema drugog načina. Morate prestati!
Iako ste vi za sve krivi?
Uzdrmali ste moj svijet.
Tjerate me da preispitam sve što sam sebi govorila.
Došla sam s namjerom da spasim obitelj.
Sve što činim…
Činite za njih.
-Činim za njih. -Da.
Vi morate prestati.
-Prije… -Prije čega?
Prije negoli učinimo nešto za sebe?
Molim vas, uđite.
Idite
unutra.
Što sam vam rekla o naredbama?
Stat ću.
-Nemojte. -Hoću.
Nemojte stati.
Pozovite gđicu Sharmu.
Znam da je rano, ali recite joj da sam ovdje.
Bojim se da ne možemo, milorde.
Izgleda da nije ovdje.
A nedostaje i jedan konj.
Hajde!
Gđice Sharma!
Ne! Gđice Sharma!
Kate!
Ne.
Kate!
Prijevod titlova: Nina Kralj Jager